Curaschi per dudesch

Avant dus mais è cumparì in nov cudesch rumantsch per giuvenils. "Curaschi per dudesch" è ina rimnada d'istorgias che sa tractan da persunas en situaziuns, nua ch'ellas han stuì mussar curaschi civil. 12 auturas ed auturs sco Barbara Dieck, Jana Frey, Hermann Mensing, e. a. descrivan eroxs sco ti ed jau che han stuì surmuntar muments da tema ed han mussà bler curaschi. Els raquintan davart situaziuns, nua ch'ins sto siglir sur l'atgna sumbriva, vegnir a frida cun temas veglias ed els mussan che curaschi civil na duess betg esser in pled ester en nossa vita.
Quest cudesch è adattà per giuvenils da la 6avla classa ensi. El custa 19 francs e po vegnir retratg en mintga libraria che venda cudeschs rumantschs.

[Pagina rumantscha]